Huading

Huading (amtli: Hutthurm) is a Moakt im Uiztoi im niedaboarischn Landkroas Bassa.

 Geografie 

 Geografische Log 

Huading ligt in da Region Doana-Woid estle vo da Uiz. Da Moagt ligt vakeasginstig direkt bei da B 25px|verweis=Bundesstraße 12 und beim Autobahnzuabringa noch Aicha vorm Woid zua A 3 (20 km). Huading bfindt se 12 km närdle vo Bassa, 13 km westle vo Hauzenberg, 14 km siadwestle vo Woidkircha und 22 km siadle vo Freyung. Bis zua Grenzn noch Tschechien bei Philippsreit hans mit da B 12 exakt 40 km.

De Gemarkunga gibts: Hutthurm, München, Prag, Leoprechting.

 Nochboagmoana 

 Ruadading
 Neikircha vorm Woid
 Witzmannsberg
 Firstneck (Landkreis Freyung-Grafenau)
 Rährnboch (Landkreis Freyung-Grafenau)
 Bichlberg
 Soizweg

 Gschicht 

D'Ortschoft Huading ka sei Gschicht bies ins Middloita zruckvafoing. Da oide Moagt, vo dem wos scho seitm 11. Joahundat ebbs urkundles gibt, vadankt sei Entstähung und sein fria eisetzadn wirtschoftlichn Aufschwung am Herrn vo Wotzmannsdorf.

Durch d'erschde schriftliche Iabaliafarung aus'm Jo 1075, d'Stiftungsurkundn vo St. Nikola, woaß ma, doss da Ort Huading scho zu dera Zeit a sejbständige Pfoarrei woa.

D'oide Kircha is im Jo 1750 obrennd und is vo Bassaua Künstlan im Barockstil wiada afbaud woan. Da Turmbau vom oidn "Huading", dea wo recht festungsoatig ausschaugd, ned weid weg vom Goidna Steigs, is in seina oidn Form beibhoitn woan und hod in dera iabanummana Form 1483 baud wean derfa. Dahoitn bliem hand zwoa Glockn aus de Jo 1501 und 1520.

As Amt vom Hochstift Bassau is mit'm gräßtn Teil vom hochstiftischen Gebiat 1803 zugunstn vom Ferdinands vo da Toskana säkularisiert woan und is eascht mit de Friednsverträgen vo Brünn und Preßburg 1805 an Bayern gfoin. Im Zuge da Verwoitungsreformen in Bayern entstand mit m'Gmoaedikt vo 1818 de heitige G'meinde.

In da Moarktgemeinde Huading san zum 1. Jenna 1972 d'ehemaligen G'meinden München und Prag eigmeindet worn. In de vergangana Jo hod d'Moarktgemeinde Huading a Aufwärtsentwicklung und damit aa strukturelle Verbessarungen auf an hauffa Bereichen erzuin kinna, so doss si de friaer fast ausschließlich landwirtschaftlich orientierte G'meinde zu am Wirtschafts-, Verwoitungs-, Schui- und Vakeaszentrum entwickelt hod.

 Buama und Dächda vom Oat 

 Daniel Küblböck (* 1985), deitscha Pop- und Jazzsänga
 Toni Lang (* 1982), Biathlet und Skilangleifa
 Johann Lang (1982-2004), Briafbomba
 Martin Frank (* 1992), Kabarettist

Kategorie:Ort im Landkreis Passau
Kategorie:Artikel auf Niederbayerisch